Ła Łiga Vèneta el xe un partio pułitego vèneto, nasùo inte el 1979, che el gà come obietivo cueło de ła autonomìa del Vèneto. El xe sta el primo movimento del xenare, esendo nato siè ani prima de ła Lega Lonbarda, che ai scuminzi ła se ciamava "Lega Autonomista Lombarda". Dal 1991 ła Łiga ła xe na sesion de ła Łega Nord, na federasion de movimenti autonomisti, federałisti e sovranisti. Ła Łiga Veneta ła xe forte in Veneto, specialmente inte ła Pedemontana e in generałe nełe Provinsie de Vicensa e Treviso. A difarensa de ła Lega Lombarda, che ła vardava a l'autonomia soratuto par conbatare ła burocrasia e agevołare i operadori economeghi, ła Łiga Veneta ła xe sta soratuto on movimento etnico che el mirava a preservar l'identità dei vèneti, soratuto par raxon storeghe più che econòmeghe. El so segretàrio atuałe eł se ciama Alberto Stefani.